
Disgrifiad Swydd: Cynorthwy-ydd Ymchwil

	Cyfadran:
	Cyfadran y Dyniaethau a'r Gwyddorau Cymdeithasol

	Adran/Pwnc:
	Saesneg

	Cyflog:
	Gradd 7: £34132 i £38249 y flwyddyn 

	Oriau gwaith: 
	Amser llawn

	Nifer y Swyddi:
	1

	Contract:
	Swydd am gyfnod penodol yw hon am 24 mis

	Lleoliad:
	Bydd deiliad y swydd hon yn gweithio ar Gampws Parc Singleton



	
Prif Ddyletswyddau 
	(Rhestrwch y cyfrifoldebau sy’n benodol i’r Gyfadran/yr Adran)
1. Cynllunio a hwyluso gweithdai gydag amrywiaeth o gyfranogwyr.
2. Cysylltu ag ymarferwyr creadigol, hwyluswyr ac aelodau'r cyhoedd a chynorthwyo wrth drefnu a gweinyddu gweithdai, gan gynnwys cyllidebu, caffael a logisteg.
3. Cynnal adolygiadau llenyddiaeth ym maes dychmygu’r dyfodol a chynllunio cyd-greadigol cyfranogol.
4. Mapio a chysylltu ag ymarferwyr a sefydliadau creadigol i gefnogi datblygiad Hyb y Celfyddydau Bioffilig.
5. Rhannu canfyddiadau ymchwil a chyfrannu at baratoi cyhoeddiadau academaidd.
6. Cynorthwyo wrth drefnu a dogfennu arddangosfeydd.
7. Cyfrannu at gynadleddau, cyflwyniadau a gweithgareddau lledaenu.
8. Cynorthwyo wrth gynllunio a chynnal digwyddiadau prosiect cyfan. 
9. Cynorthwyo wrth gynllunio a chynnal gweithdai creadigol a chymunedol sy'n canolbwyntio ar greu gweledigaeth a dychmygu'r dyfodol. 

	
	10. Ymgymryd ag ymchwil a chyfrannu at ymchwil, gan gynnwys casglu, paratoi a dadansoddi data, llunio syniadau gwreiddiol a chyflwyno canlyniadau.
11. Llunio adroddiadau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi.  
12. Bod yn uchel eich cymhelliant a defnyddio eich menter â'r nod o ganfod ffyrdd addas o fynd i'r afael â heriau, a gofyn am arweiniad yn ôl yr angen.
13. Rhyngweithio'n gadarnhaol ac yn broffesiynol â chydweithredwyr a phartneriaid eraill yn y Gyfadran ac mewn mannau eraill yn y Brifysgol a'r tu hwnt fel y bo'n briodol, megis ym maes diwydiant/masnach, yn enwedig yr amgylchedd adeiledig, mewn sefydliadau cyhoeddus, yn y gwasanaethau iechyd a’r byd academaidd.
14. Cyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol.
15. Bod yn ymwybodol o ddatblygiadau yn y maes o safbwynt technegol, penodol a chyffredinol, a’u goblygiadau ehangach ar gyfer maes y ddisgyblaeth, cymwysiadau masnachol a'r economi wybodaeth. 
16. Pan ofynnir i chi, bod yn gynrychiolydd neu’n aelod o bwyllgorau, gan ddefnyddio'r cyfle i ehangu eich profiad proffesiynol eich hun.
17. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, adolygiadau datblygiad proffesiynol a chymryd rhan mewn digwyddiadau hyfforddiant. 
18. Cynnal a gwella cysylltiadau â'r sefydliadau proffesiynol a chyrff perthynol eraill.
19. Glynu wrth brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil. Mae hyn yn cynnwys sicrhau bod cofnodion llyfrau log y prosiect yn cael eu hanfon at y Brifysgol/Prif Ymchwilydd ar ôl i'r gwaith gael ei gwblhau. 


	
Dyletswyddau Cyffredinol
	20. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 
21. Ymgymryd â'r rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd.
22. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
23. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt.

	Manyleb  Person

	Meini Prawf Hanfodol: 
1. PhD yn y Celfyddydau a'r Dyniaethau neu brofiad proffesiynol cyfatebol.
2. Tystiolaeth o'r gallu i gyfrannu at ysgrifennu a chyhoeddi allbynnau ymchwil, yn enwedig mewn cyfnodolion a adolygir gan gymheiriaid.
3. Tystiolaeth o'r gallu i gynllunio a hwyluso gweithdai creadigol.
4. Sgiliau cyfathrebu a chydweithredu cryf, yn ysgrifenedig ac ar lafar, ynghyd â'r gallu i ymgysylltu'n effeithiol â chynulleidfaoedd amrywiol a rhoi cyflwyniadau.
5. Tystiolaeth o'r gallu i ymgymryd ag ymchwil sy'n cyd-fynd ag amcanion y prosiect.
6. Tystiolaeth o sgiliau cynllunio prosiect a threfnu i gefnogi cynhyrchu ymchwil.
7. Ymrwymiad amlwg i addasu ar gyfer yr hinsawdd, atebion ar sail natur ac adfer natur yn yr amgylchedd adeiledig.
8. Ymrwymiad i ddatblygiad proffesiynol parhaus.
Meini Prawf Dymunol
9. Tystiolaeth o ymchwil neu ymarfer sy'n gysylltiedig â bywyd bioffilig/Isadeiledd Gwyrdd/atebion sy'n seiliedig ar natur/bioamrywiaeth/cysylltiadau rhwng pobl a natur. 
10. Y gallu i ddefnyddio dulliau cymysg (ansoddol a meintiol).


	Lefel Iaith Gymraeg 
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol: Chris Pak C.A.Pak@abertawe.ac.uk
Dyddiad Llunio'r Rhestr Fer: 
Dyddiad y Cyfweliadau: 

Mae Rheolwyr Llinell yn gyfrifol am asesu a oes angen gwiriad gan y Gwasanaeth Datgelu a Gwahardd (DBS) ar rôl.
Wrth wneud hyn, dylai pob rôl gael ei hasesu gan ddefnyddio adnodd ar-lein Gov.UK (mae cymorth ar gael gan dîm Partneriaid Busnes AD os oes angen)
Mewn achosion lle mae angen gwiriad boddhaol gan y DBS, rhaid i hwn gael ei dderbyn a'i asesu cyn y gellir cadarnhau dyddiad dechrau

